**ПОКАНА**

**за избор на студенти и докторанти за реализиране на дейности по изходяща мобилност до Университета в Любляна и Техническия Университет в Прага по проект**

**BG05M2OP001-2.016-0013 „Модернизация, дигитализация и интернационализация на обучението в Химикотехнологичен и Металургичен Университет“**

**Уважаеми студенти/докторанти,**

Югозападният университет „Неофит Рилски“ е партньор по проект ОП „Наука и образование за интелигентен растеж“, процедура BG05M2OP001-2.016 „Модернизация на висшите училища“, Приоритетна ос 2 „Образование и учене през целия живот“, BG05M2OP001-2.016-0013, „Модернизация, дигитализация и интернационализация на обучението в Химикотехнологичен и Металургичен Университет “.

**С настоящата покана, каним студенти и докторанти от** **ЮЗУ „Неофит Рилски“ по направление 4.2. Химически науки** да вземат участие в дейността по изходяща мобилност до Университета в Любляна, Словения и Техническия университет в Прага, Чехия.Тези два европейски университета са водещи по тематичните области на проекта *Зелени технологии, екологично инженерство, технологии за ВЕ* и са удостоени с харта за висше образование *„Еразъм“*. По тази дейност ще бъдат изпратени студенти и докторанти от ЮЗУ „Неофит Рилски“ за **3-месечна мобилност** (един семестър) до европейските университети както следва:

1. В Университета в Любляна ще бъдат изпратени трима студенти и един докторант.
2. В Техническия университет в Прага, Чехия ще бъдат изпратени двама студенти.

Целта на дейността по изходяща мобилност е да се развие интернационализацията на професионалното направление 4.2. Химически науки в ЮЗУ „Неофит Рилски“ и да се обменят знания, опит и добри практики с водещите европейски университети. Изходящата мобилност на студентите и докторантите ще бъде удостоверена от Университета в Любляна и Техническия университет в Прага с документ (удостоверение/сертификат) за успешно приключила мобилност. Кредитите, придобити в резултат на проведената изходяща мобилност за обучение, ще бъдат признати от ЮЗУ „Неофит Рилски“. Периодът на обучение в чужбина ще бъде част от учебната програма на студентите. Те ще бъдат избрани сред студентите от бакалавърските и магистърските програми по направленията 4.2. Химически науки на ЮЗУ „Неофит Рилски“.

Мобилностите ще се проведат през периода 02.2022 г. – 12.2023 г. по предварително изготвен график, който ще бъде съобразен с индивидуалните възможности на всеки участник.

Заинтересованите студенти и докторанти за включване в дейността по изходящата мобилност до Университета в Любляна и Техническия университет в Прага трябва да подадат заявление за участие на имейл: ivastankova@swu.bg в срок до 01.12.2021 г.

За допълнителна информация: ivastankova@swu.bg или 0882 998 713

Кандидатите ще бъдат разгледани от комисия в състав:

1. Проф. д-р Иванка Станкова – председател
2. Доц. д-р Елена Каращранова – декан на Природо-математическия факултет
3. Весела Билева – специалист в отдел „Научни проекти“